RO
4.8.2022
Jurnalul Oficial al Uniunii Europene
C 297/1
I (Rezoluții, recomandări și avize)
RECOMANDĂRI
BANCA CENTRALĂ EUROPEANĂ RECOMANDAREA BĂNCII CENTRALE EUROPENE din 27 iulie 2022 către Consiliul Uniunii Europene cu privire la auditorii externi ai De Nederlandsche Bank (BCE/2022/27) (2022/C 297/01)
CONSILIUL GUVERNATORILOR BĂNCII CENTRALE EUROPENE,
având în vedere Tratatul privind funcționarea Uniunii Europene, având în vedere Statutul Sistemului European al Băncilor Centrale și al Băncii Centrale Europene, în special articolul 27.1, întrucât: (1)
Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro este efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.
(2)
În 2018, De Nederlandsche Bank a selectat KPMG Accountants N.V. drept auditor extern pentru exercițiile financiare 2019-2022, cu opțiunea de a extinde acest mandat până în exercițiul financiar 2025 (1).
(3)
Mandatul actualului auditor extern al De Nederlandsche Bank, KPMG Accountants N.V., va înceta după efectuarea auditului aferent exercițiului financiar 2022.
Prin urmare, este necesară desemnarea unui auditor extern începând cu exercițiul financiar 2023.
(4)
De Nederlandsche Bank intenționează să prelungească mandatul KPMG Accountants N.V. până în exercițiul financiar 2025.
Această prelungire este posibilă în conformitate cu acordurile contractuale dintre De Nederlandsche Bank și KPMG Accountants N.V.,
ADOPTĂ PREZENTA RECOMANDARE:
Se recomandă desemnarea KPMG Accountants N.V. drept auditor extern al De Nederlandsche Bank pentru exercițiile financiare 2023-2025.
(1) Recomandarea BCE/2018/25 a Băncii Centrale Europene din 19 octombrie 2018 către Consiliul Uniunii Europene cu privire la auditorii externi ai De Nederlandsche Bank (JO C 394, 30.10.2018, p. 1).